Mans vārds ir Teilors Vilsons.
Man ir 17 gadi
un es esmu kodolfiziķis,
kam varētu būt grūti noticēt, taču tā tas ir.
Es vēlētos apgalvot,
ka kodolsintēze
būs tas, kur novedīs tas tilts,
par kuru runāja
T. Būns Pikenss.
Tātad, kodolsintēze ir mūsu enerģētikas nākotne.
Un, otrkārt, parādīšu, ka
jaunieši var tiešām izmainīt pasauli.
Jūs varētu jautāt.
(Aplausi)
Jūs varētu man jautāt,
kā tad tu zini, kas ir mūsu enerģētikas nākotne?
Nu, es 14 gadu vecumā
uzbūvēju kodolsintēzes reaktoru.
Lūk, mana kodolsintēzes reaktora iekšpuse.
Es uzsāku šī projekta izveidi,
kad man bija 12 vai 13 gadi.
Es nolēmu, ka vēlos uztaisīt zvaigzni.
Pieļauju, ka liela daļa no jums gribētu teikt,
ka tāda lieta kā kodolsintēze nepastāv.
Es taču nezinu nevienu kodolstaciju, kurā ir sintēzes enerģija.
Tas nerada pārpalikumu.
Tas nerada vairāk enerģijas par to, ko es tajā ievadu,
bet tas tik un tā ir spējīgs uz pāris kolosālām lietām.
Es saliku to kopā savā garāžā,
un nu tā atrodas fizikas fakultātē,
kas ir daļa no Nevadas Universitātes, Reno.
Tas triec kopā deitērija atomus,
kas būtībā ir ūdeņradis ar vienu papildu neitronu.
Tas ir līdzīgi protonu ķēdes reakcijai,
kas norisinās Saules iekšienē.
Es triecu tos kopā tik spēcīgi,
ka ūdeņradis savienojas kopā,
procesā radot dažus blakusproduktus,
kam es rodu pielietojumu.
Pirms gada
es uzvarēju Starptautiskajā Intel Zinātnes un inženierzinību izstādē
Es izstrādāju detektoru, ar kuru aizvieto pašreizējos detektorus,
ko lieto Nacionālās Drošības dienests.
Iztērējot dažus simtus dolāru,
es radīju sistēmu, kas ir jutīgāka
par detektoriem, kas ir simtiem tūkstošu dolāru vērti.
Es uzbūvēju tos savā garāžā.
(Aplausi)
Es arī izstrādāju sistēmu,
medicīnisko izotopu iegūšanai.
Tā vietā, lai nodarbinātu miljoniem vērtas ražotnes,
es izstrādāju ierīci, kas mazos apjomos
spēj radīt šos izotopus.
Te fonā redzams mans kodolsintēzes reaktors.
Tas esmu es pie sava kodolsintēzes reaktora
vadības pults.
Ā, starp citu, es savā garāžā radu urānpulveri,
tātad, mana kodolprogramma ir tikpat attīstīta kā irāņiem.
Taču varbūt es nevēlos sevi ar to saistīt.
Te es esmu CERN mītnē Ženēvā, Šveicē,
kas ir labākā elementārdaļiņu fizikas laboratorija pasaulē.
Te esmu kopā ar prezidentu Obamu,
rādot viņam savu darbu Nacionālā Drošības dienesta uzdevumā.
(Aplausi)
Septiņu gadu laikā,
veicot kodolizpēti,
es sāku no sapņa
uztaisīt „zvaigzni burkā”, zvaigzni savā garāžā,
līdz beigu beigās satiku prezidentu,
un radīju lietas, kas, manuprāt, var mainīt pasauli,
un, uzskatu, ka to var arī citi jaunieši.
Liels paldies.
(Aplausi)